stanford-oval/wikipedia huggingface dataset:
Robert Watson-Watt

| Robert Watson-Watt |
| --- | --- |

Henkilötiedot
Syntynyt: 13. huhtikuuta 1892 Brechin, Skotlanti, Yhdistynyt kuningaskunta
Kuollut: 5. joulukuuta 1973 (81 vuotta)
Kansalaisuus:   Yhdistynyt kuningaskunta
Arvonimi: Sir
Koulutus ja ura
Tutkimusalue:  Fysiikka
Tunnetut työt:  Tutkan keksiminen
Robert Alexander Watson-Watt FRS, FRAeS (13. huhtikuuta 1892 –  5. joulukuuta 1973) oli skotlantilainen fyysikko, jota monet pitävät tutkan keksijänä. Hänet aateloitiin vuonna 1942 saavutuksistaan sota-ajan ponnisteluissa.
Watson-Watt valmistui insinööriksi 1915 Dundeessä. Hän siirtyi 1915 Lontooseen radioalan tutkijaksi. Vuonna 1935 hän ehdotti Arnold Wilkinsin kanssa, että vihollisen lentokoneet voitaisiin havaita jo kaukaa lähettämällä niitä kohti radioaaltoja, joiden takaisinheijastuminen mitattaisiin. Käytännön kokeilut osoittivat idean toimivan, ja koko Englannin rannikon kattava tutkajärjestelmä ehdittiin saada valmiiksi ennen toista maailmansotaa.
Aiheesta muualla

Kuvia tai muita tiedostoja aiheesta Robert Watson-Watt Wikimedia Commonsissa
Richard Hughes

Richard Hughes voi viitata seuraaviin henkilöihin:
Richard Hughes, brittiläinen rumpali
Richard Hughes, brittiläinen kirjailija
Richard Hughes, yhdysvaltalainen rumpali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Hughes”, voi hakea sivunnimihaulla, laajalla sivunnimihaulla tai tekstihaulla.
Robert Wells

Robert Wells
Robert Henry Arthur Wells (s. 7. huhtikuuta 1962 Solna) on ruotsalainen säveltäjä, sovittaja ja pianisti.
Wells on saanut musikaalisen koulutuksensa Adolf Fredriks Musikskolassa sekä Tukholman kuninkaallisessa musiikkikorkeakoulussa, jonne hän pääsi 11-vuotiaana ollen siihen mennessä nuorin oppilas. Vuonna 1978, 16-vuotiaana, hän voitti kaksi tunnettua ruotsalaista kykyjenetsintäkilpailua. 1980-luvulla hän esiintyi yhdessä muun muassa Lill-Babsin, Gösta Linderholmin, Eva Bysingin ja Jerry Williamsin kanssa. Hän panosti kuitenkin pian soolouraan.
Suureen suosioon hän nousi Så ska det låta -televisio-ohjelman pianistina vuosina 1997–2003 ja 2005. Jo vuonna 1989 hän aloitti vuotuisen konserttikiertueen Rhapsody in Rock, jossa hän esiintyy vierailevien artistien kanssa. Siitä tuli suosittu vuonna 1990-luvun lopussa ja on sen jälkeen saavuttanut suuria yleisölukuja sekä Ruotsissa että ulkomailla. Wellsin musiikkia valittiin Pekingin vuoden 2008 kesäolympialaisten viralliseen mainokseen.
Aiheesta muualla

Wellsmusic (ruotsiksi) (englanniksi) (saksaksi)
Robert Wells (ruotsiksi)
Robert Wells (Arkistoitu – Internet Archive) (englanniksi)
Rong Ningning

| Mitalit> Maa:   Kiina.Naisten vapaapaini.MM-kilpailut  | Mitalit> Maa:   Kiina.Naisten vapaapaini.MM-kilpailut  | Mitalit> Maa:   Kiina.Naisten vapaapaini.MM-kilpailut  | Maa:   Kiina> Naisten vapaapaini. |
| --- | --- | --- | --- |
|  Kultaa | Budapest 2018 | 57 kg |  |
|  Hopeaa | Nur-Sultan 2019 | 57 kg |  |
| AM-kilpailut  | AM-kilpailut  | AM-kilpailut  |  |
|  Kultaa | Biškek 2018 | 59 kg |  |
|  Kultaa | Xi'an 2019 | 57 kg |  |
Pang Qianyu (kiin.: 荣宁宁; pinyin: Róng Níngníng, s. 5. lokakuuta 1997) on kiinalainen vapaapainija.
Pang on kilpaillut aikuisten kilpailuissa vuodesta 2016 lähtien, jolloin osallistui Aasian-mestaruuskilpailuihin Bangkokissa 55 kg sarjassa. Hän jäi sijalle kahdeksan. MM-kilpailuissa 2017 Pang oli 58 kg sarjassa viides. Vuonna 2018 Pang voitti Aasian-mestaruuden Biškekin MM-kisojen 59 kg sarjassa, Ivan Yarygin Grand Prix'n, Kiinan ja Puolan avoimen turnauksen. Hän voitti myös samana vuonna uransa ensimmäisen maailmanmestaruuden Budapestin MM-kilpailuissa 57 kg sarjassa. Vuoden 2018 alle 23-vuotiaiden MM-kilpailuissa hän oli toinen. Vuonna 2019 hän voitti Xi'anin AM-kilpailuissa 57 kg sarjan ja oli toinen Nur-Sultanin MM-kilpailujen 57 kg sarjassa. Lisäksi hän voitti Dan Kolov - Nikola Petrov Tournamentin ja Klippan Lady Openin.
Robert Webster

Gary Tobian ja Webster (oikealla) vuonna 1960.
Robert "Bob" Webster (s. 25. lokakuuta 1938) on yhdysvaltalainen uimahyppääjä ja olympiavoittaja. Hän voitti kerroshypyt olympialaisissa Roomassa 1960 ja Tokiossa 1964. Hän ei hävinnyt olympialaisten välillä yhtään kerroskisaa ja lopetti kilpailu-uransa Tokion jälkeen.
Webster voitti kerroshypyissä kansallisen mestaruuden 1960–1964 ja myös yhden metrin ponnahduslautakisan vuonna 1962. Pan-Amerikan kisojen voiton hän otti 1963.
Aiheesta muualla

http://www.ishof.org/honorees/70/70rwebster.html (Arkistoitu – Internet Archive)
Miesten 10 metrin kerroshyppyjen olympiavoittajat
Renault R30

| Renault R30 |
| --- | --- |
 Robert Kubica Malesian GP:ssä.
Talli:   Renault
Suunnittelija(t):   James Allison  Tim Densham  Dirk de Beer
Kuljettajat:  11.  Robert Kubica 12.  Vitali Petrov
Testikuljettajat:   Ho-Pin Tung  Jérôme d’Ambrosio  Jan Charouz
Teknisiä tietoja
Renkaat:  B Bridgestone
Polttoaine:  Total
Jarrut:  Hitco
Runko:  hiilikuitumonokokki
Moottori:  vapaasti hengittävä Renault RS27-2010 2,4 l 90° V8
Voimansiirto:  Renault 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Bahrainin GP 2010
Kilpailuja:  19
Voittoja:  0
Paalupaikkoja:  0
Nopeimpia kierroksia:  2
Palkintosijoja:  3
MM-pisteitä:  163
Valmistajien maailmanmestaruuksia:  0
Kuljettajien maailmanmestaruuksia:  0
Renault R30 on Formula 1 -auto, jota Renault-talli käytti kaudella 2010. Se julkistettiin 31. tammikuuta 2010 Valenciassa, Espanjassa. Autoa ajoivat puolalainen Robert Kubica ja venäläinen Vitali Petrov.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Renault | Renault | B |  | BHR | AUS | MAL | CHN | ESP | MON | TUR | CAN | EUR | GBR | GER | HUN | BEL | ITA | SIN | JPN | KOR | BRA | ABU | 163 | 5. |
| 2010 | Renault | Renault | B |  Robert Kubica | 11 | 2 | 4 | 5 | 8 | 3 | 6 | 7 | 5 | Kesk. | 7 | Kesk. | 3 | 8 | 7 | Kesk. | 5 | 9 | 5 | 163 | 5. |
| 2010 | Renault | Renault | B |  Vitali Petrov | Kesk. | Kesk. | Kesk. | 7 | 11 | 13† | 15 | 17 | 14 | 13 | 10 | 5 | 9 | 13 | 11 | Kesk. | Kesk. | 16 | 6 | 163 | 5. |
Aiheesta muualla

Kuvia tai muita tiedostoja aiheesta Renault R30 Wikimedia Commonsissa
Renault F1:n kotisivut
Autot, jotka kilpailivat Formula 1 -kaudella 2010
McLaren MP4-25
Mercedes MGP W01
Red Bull RB6
Ferrari F10
Williams FW32
Renault R30
Force India VJM03
Scuderia Toro Rosso STR5
Lotus T127
Hispania F110
Sauber C29
Virgin VR-01
Renault RE30

| Renault RE30/RE30B/RE30C |
| --- | --- |

Talli:   Renault
Suunnittelija(t):   Michel Tétu
Kuljettajat:   Alain Prost  René Arnoux  Eddie Cheever
Teknisiä tietoja
Renkaat:  M Michelin
Polttoaine:  Elf
Kilpailuhistoria
Debyytti:  Monacon GP 1981
Voittoja:  7
Renault RE30 on Formula 1 -auto, jolla Renault-talli kilpaili kausilla 1981–1983. Autolla kilpailivat Alain Prost, René Arnoux ja Eddie Cheever.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1981 | Renault | Renault | M |  | USW | BRA | ARG | SMR | BEL | MON | ESP | FRA | GBR | GER | AUT | NED | ITA | CAN | LVS |  | 54 | 3. |
| 1981 | Renault | Renault | M |  Alain Prost |  |  |  |  |  | Kesk. | Kesk. | 1 | Kesk. | 2 | Kesk. | 1 | 1 | Kesk. | 2 |  | 54 | 3. |
| 1981 | Renault | Renault | M |  René Arnoux |  |  |  |  |  | Kesk. | 9 | 4 | 9 | 13 | 2 | Kesk. | Kesk. | Kesk. | Kesk. |  | 54 | 3. |
| 1982 | Renault | Renault | M |  | RSA | BRA | USW | SMR | BEL | MON | USE | CAN | NED | GBR | FRA | GER | AUT | SUI | ITA | LVS | 62 | 3. |
| 1982 | Renault | Renault | M |  Alain Prost | 1 | 1 | Kesk. | Kesk. | Kesk. | 7 | NC | Kesk. | Kesk. | 6 | 2 | Kesk. | 8 | 2 | Kesk. | 4 | 62 | 3. |
| 1982 | Renault | Renault | M |  René Arnoux | 3 | Kesk. | Kesk. | Kesk. | Kesk. | Kesk. | 10 | Kesk. | Kesk. | Kesk. | 1 | 2 | Kesk. | 16 | 1 | Kesk. | 62 | 3. |
| 1983 | Renault | Renault | M |  | BRA | USW | FRA | SMR | MON | BEL | USE | CAN | GBR | GER | AUT | NED | ITA | EUR | RSA |  | 79 | 2. |
| 1983 | Renault | Renault | M |  Alain Prost | 7 |  |  |  |  |  |  |  |  |  |  |  |  |  |  |  | 79 | 2. |
| 1983 | Renault | Renault | M |  Eddie Cheever | Kesk. | 13 |  |  |  |  |  |  |  |  |  |  |  |  |  |  | 79 | 2. |
Aiheesta muualla

Kuvia tai muita tiedostoja aiheesta Renault RE30 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Renault RE30
Käännös suomeksi
Radio Kebab

| Radio Kebab Pelle Miljoona Oy |
| --- | --- | --- |

Studioalbumin tiedot
 Äänitetty : 1982
 Julkaistu: 8. marraskuuta 1982
 Tuottaja(t): Risto Hemmi, T.T. Oksala, Pelle Miljoona Oy
 Tyylilaji: rock
 Kesto: 40.55
 Levy-yhtiö: Johanna, A.A.B. Tuotanto
Pelle Miljoonan muut julkaisut
| Nämä päivät, nämä yöt 1982 | Radio Kebab 1982 | Laulava idiootti 1983 |
Radio Kebab on Pelle Miljoona Oy -yhtyeen studioalbumi vuodelta 1982. Se on yhtyeen kolmas ja viimeiseksi jäänyt, ja Pelle Miljoonan kahdeksas albumi. Radio Kebab äänitettiin syksyllä 1982 Finnvoxissa.
Kappaleet

Kaikki kappaleet säveltänyt Ari Taskinen, sanoittanut Pelle Miljoona sekä sovittanut Ari Taskinen ja Pelle Miljoona.
A-puoli
Radio Kebab – 4.06
Silmät – 4.35
Et koskaan uskonut – 4.07
Paljon saat jos paljon tahdot – 3.32
Tanssi tämä tanssi – 3.24
B-puoli
Vedä verhot kiinni – 4.42
Katso meidän maailmaa – 3.59
Jos Jeesus olisi täällä tänään – 4.42
Sinä – 3.36
Kun sä hymyilet – 2.58
CD:n bonuskappaleet
Elämä on salaisuus – 4.24
Tanssi tämä tanssi – 3.24 (Singleversio)
Tekijät > Muusikot

Pelle Miljoona – laulu
Vando Suvanto – rummut
Jesu Hämäläinen – basso
Stefan Piesnack – kitara
Ari Taskinen – piano, kitara, puhallinpörpötin, moog, Roland-Vocoder, Technics SX-K 200
T.T. Oksala – Roland-kitarasyntetisaattori, akustinen kitara
Rubberduck Jones – kitara (A5)
Tekijät > Muusikot > CD-bonusraitojen kokoonpano

Pelle Miljoona – laulu
Ari Taskinen – kosketinsoittimet, basso
Rubberduck Jones – kitara
Tumppi Varonen – rummut
Tekijät > Tuotanto

Pelle Miljoona Oy – tuottaja
Risto Hemmi – tuottaja
T.T. Oksala – tuottaja
Kannen bändikuvat ja suunnittelu: Kari Kalén – kannen yhtyekuvat ja suunnittelu
Riipinen – seinäkuvat
Mika Jussila – CD-masterointi (syyskuu 1999, Finnvox)
Romanian parlamentti

Romanian parlamenttitalo kuvattuna vuonna 2013
Romanian parlamentti (romaniaksi Parlamentul României) on Romanian tasavallan lainsäädännöllinen elin. Se koostuu kahdesta kamarista: edustajainhuoneesta (alahuone) ja senaatista (ylähuone).. Parlamentti kokoontuu Bukarestissa Romanian parlamenttitalossa.
Parlamentin molempien kamarien edustajat valitaan neljän vuoden välein järjestettävissä vaaleissa. Viimeisimmät vaalit pidettiin vuonna 2020.
Ristinen (Viitasaari)

| Ristinen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°13′39″N, 25°29′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Ristisenpuro Koveroiseen 
Järvinumero:  14.437.1.007
Mittaustietoja
Pinnankorkeus:  137,6 m  
Pituus:  1,5 km  
Leveys:  340 m  
Rantaviiva:  3,388 km  
Pinta-ala:  27,685 ha  
Tilavuus:  0,0017795 km³ 
Keskisyvyys:  6,43 m  
Suurin syvyys:  17 m  
Saaria:  ei saaria 
 fiRistinen 
Ristinen  on Keski-Suomessa Viitasaarella  Niinimäenkylän lähellä sijaitseva järvi.
Maantietoa

Järvi on 1,5 kilometriä pitkä, 340 metriä leveä, ja sen pinta-ala on 28 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,78 miljoonaa kuutiometriä eli 0,00178 kuutiokilometriä. Sen keskisyvyys on 6,4 metriä ja suurin syvyys on 17,0 metriä. Sen rantaviivan pituus on 3,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Järven vedenpinnan korkeus on 137,6 metriä mpy.
Rekvisitööri

Rekvisitööri on elokuva- ja televisiotuotannossa lavastusryhmän jäsen, jonka tehtävä on huolehtia kohtauksissa tarvittavista irtaimista esineistä eli rekvisiitasta. Teatterin puolella vastaavia tehtäviä ovat tarpeistonhoitaja ja -valmistaja, joita myös kutsuttiin aiemmin nimellä rekvisitööri (ruots. rekvisitör, saks. Requisiteur/in).
Elokuvatuotannossa rekvisitööri tekee läheistä yhteistyötä lavastajan kanssa, joka vastaa ohjaajan ja pääkuvaajan kanssa elokuvan visuaalisesta kokonaisilmeestä. Myös elokuvan pukusuunnittelija on tärkeä yhteistyökumppani. Rekvisitööri hankkii kussakin kohtauksessa tarvittavan esineistön lavastajan ja puvustajan antamien taiteellisten ohjeiden mukaan eri lähteistä joko ostamalla, vuokraamalla tai lainaamalla. Hän tekee ennakkotutkimusta esimerkiksi elokuvan tapahtuma-aikaan henkilöhahmojen yhteiskuntaluokassa tyypillisesti käytetyistä esineistä ja esittelee sitten löytämänsä huonekalut ja esineistön lavastajalle. Niin sanottu käsirekvisiitta eli käsikirjoituksessa erikseen mainittu esineistö esitellään myös ohjaajalle, koska se on usein olennainen osa tarinankerrontaa.
Työnjako

Myös lavastaja, kuvauspaikkajärjestäjä ja puvustaja huolehtivat kuvassa tarvittavista esineistä. Lavastajan ja rekvisitöörin työnjako sovitaan usein niin, että kaikki mitä voi yksin kantaa on rekvisiittaa, sitä isommat esineet lavastusta. Järjestäjän vastuulla taas ovat suuret liikkuvat kohteet, kuten kuvissa näkyvät ajoneuvot ja eläimet. Puvustajien ja rekvisitöörin välinen työnjako sovitaan esimerkiksi niin, että rekvisitöörille kuuluvat ne kuvissa näkyvät vaatteet, jotka eivät ole näyttelijöiden päällä, sekä muut laukut paitsi käsilaukut.
Tehtävät kuvaustilanteessa

Kuvauspaikalla rekvisitööri huolehtii, että jokaisella näyttelijällä on kussakin kohtauksessa käsillä ja kuvan taustalla näkyvillä oikeat esineet. Hän seuraa monitorista ohjaajan ja kuvaajan käyttämiä kuvakokoja ja siirtää kuvasta pois sen mikä ei saa näkyä ja tuo kuviin tarvittavan rekvisiitan. Syömis- ja juomiskohtauksissa rekvisitööri huolehtii myös kohtauksessa tarvittavan ruoan ja juoman valmistamisesta tai hankinnasta. Käytännön apuna tässä voi olla kuvauspaikan muonituksesta huolehtiva catering-palvelu. Alkoholijuomat korvataan yleensä samannäköisillä alkoholittomilla tuotteilla.
Rekvisitööri huolehtii myös mahdollisten tuotesijoittelusopimusten mukaisten tuotteiden tai tuotemerkkien näkymisestä kuvissa.
Klaffivirheiden eli peräkkäisten kuvien välisten epäjohdonmukaisuuksien välttämiseksi rekvisitööri huolehtii, että esineet pysyvät eri kuvissa oikeilla paikoillaan, juomalasit yhtä täynnä yms. Kuvissa näkyvät kellot ja kalenterit on saatava näyttämään tarinan kannalta oikeaa aikaa tai poistettava kuvista. Rekvisitööri huolehtii myös kuvissa näkyvien pintojen, kuten lasien ja peilien puhtaudesta. Kuvausten jälkeen rekvisitööri huolehtii osaltaan kuvauspaikan purusta sekä lainattujen esineiden palautuksesta.
J. F. Granlund

Johan (myöh. Juhana) Fredrik Granlund (8. maaliskuuta 1809 Pori – 14. joulukuuta 1874 Turku) oli suomalainen kirjanpainaja, kirjailija ja kääntäjä.
Henkilötietoja

Granlund oli vänrikki Johan Bergin ja tämän palvelijatar Maria Kristina Granlundin avioton poika. Äiti muutti vastasyntyneen lapsensa kanssa Vesilahteen, josta tuli Granlundin varsinainen kotiseutu. Käytyään muutaman vuoden Ahlmanin koulua hän ryhtyi liikeapulaiseksi Turussa, lueskellen samalla ahkerasti. Granlund muutti Kullaalle 1842, jossa hän toimi kaksi vuotta salaneuvos Anders Henrik Falckin omistaman Leineperin tehtaan isännöitsijänä, hankkien alueelta hiiltä, jota tarvittiin raudanvalmistuksessa. Myöhemmin hän tuli tunnetuksi Frenckellin Turun kirjapainon omistajana, oltuaan ensin sen kirjanpitäjä ja hankittuaan sitten neljänneksen Lilljan kirjapainosta 1850  ja lopulta koko Frenckellin kirjapainon 1856. Vuonna 1851 hän perusti Turun kirjanpainajien hautausapukassan, josta sai alkunsa Suomen kirjatyöntekijäin ammattiyhdistystoiminta.
Kun Granlund kuoli naimattomana, hänen omaisuutensa joutui valtiolle ja muodosti Helsingissä olevan Ateneumin rakentamisen pohjarahaston. Granlundille on omistettu tie Ulvilan kaupungissa, entisen Kullaan kunnan Levanpellon kylässä.
Granlund kirjailijana ja kääntäjänä

Granlund oli kirjailija ja suomentaja, joka julkaisi muun muassa Vähäsen laulukirjan (1856), kirjoitti  alkusäkeestään "Täällä, pohjantähden alla" tunnetuksi tulleen laulun  Koto-maamme (1863) sekä suomensi ensimmäisen suomenkielisen keittokirjan Kokki-Kirjan (1849).  Hän loi uusia suomenkielisiä ruokasanoja (mm. klimppi) ja Elias Lönnrotin hyvänä ystävänä hän tuotti sanoja Lönnrotin suururakkaan, Suomalais-ruotsalaiseen sanakirjaan (1874–86). Suomen kielen ystävä Granlundista tuli hänen luettuaan Christfrid Gananderin Mythologia Fennican (1789), joka oli hänestä suuri kunnianosoitus suomen kielelle. Tämän innoittamana hän myös "suomensi" oman etunimensä Juhanaksi.
Pietari Hannikaisen esimerkin innostamana Granlund sovitti 1853 saksalaisen Gemptin pikkukomedian Sisaren sukkeluus Vesilahden murteelle ja muutti näytelmän tapahtumapaikaksi Ruissalon.
Vuosina 1864–1867 Granlund toimitti Tähti-nimistä lehteä ja vuonna 1869 Kristillisiä Sanomia -lehteä.
Granlund kirjailijana ja kääntäjänä > Teoksia

Sisaren sukkeluus : leikin–teko yhdessä näytöksessä ; Achatin johdosta kirj. J.F.G–a–d.  Frenckell, Turku 1853 (vanh. painos Pohjoinen palaa, 1 leimaus, Helsinki 1848)
Muutamien Pyhän Raamatun värsyjen lyhyitä selityksiä. 1856.
Granlund kirjailijana ja kääntäjänä > Suomennoksia

Muutamia käännöksiä C.M. Bellmanin lauluista, ynnä Mukaelmia Ingeborgin valituksesta, ja Yksi Juoma-Laulu. 1837.
Alexander Gustaf Julius Hallstén : Lyhy suomen historia ja maantiede. Suomalaisen Kirjallisuuden Seuran toimituksia 13. osa. Suomalaisen Kirjallisuuden Seura, Helsinki 1849, 2. lis. painos nimellä Lyhy Suomen historia ja maantiede kansa–koulujen tarpeeksi, J. F. Granlund, Turku 1859, 3. korj. painos Turku 1861, 4. painos 1864, 5. painos 1870, 6. painos 1873 (alkuteos Lärobok i Finlands historie och geografi)
Kokki–kirja : elikkä neuvoja tarpeellisempien joka–aikaisien – ja pitoruokien laitokseen, niin myös monenlaisiin leipomisiin ja juotavien panoihin. Turku 1849, 2. painos Frenckell, Helsinki 1862
Anders Jacob Cnattingius : Kristin–uskokunta apostolitten aika–kaunna ; kansan luettavaksi ruotsinkielestä käänt. J.F.G––a–d. Frenckell, Turku 1854
Kalliin päivistä : taikka lepo–päivän siunaus työväelle : palkinto–kirjanen ;  kirjoitettu englantilaisen työmiehen tyttäreltä ruotsin–kielestä suomentanut J.F. G–a–d. Frenckell, Helsinki 1867 (englanninkielinen alkuteos Pearl of days by a labourers daughter ilmestyi 1848; E. Rudbeck suomensi sen 1850 nimellä Päivistä parhain, taikka sunnuntai–päivän oikean viettämisen siunaus)
Friedrich Wilhelm Krummacher : Rukouksesta Jeesuksen nimeen. W. Wrangen, Pori 1938
Seura ja kunniamerkit

Granlundin kunniaksi on perustettu Granlund-Seura ry, joka myöntää Kuusenhavuristi ja Sisuristi -nimisiä kunniamerkkejä. Ne on perustettu vuonna 2008. Kunniamerkin pohjamuotona on havuristi, jonka päällikkeenä on karhu. Ristejä kannetaan havunvihreässä nauhassa, jonka molemmissa reunoissa on valko-sini-valkoinen raita. Ristin leveys on 39 mm ja nauhan 31 mm. Kuusenhavuristiksi kutsutaan ristiä, jonka nauhassa on miekkasolki. Risti voidaan erikoistapauksissa myöntää myös ruusukenauhassa. Sisuristiksi kutsutaan ristiä, jonka nauha on ilman solkea tai nauhassa on jokin muu solki kuin kuusenhavuristin miekkasolki. Erityisistä ansioista voi ristin nauhaan saada kultaisen lehväsoljen. Molempia ristejä on kolme luokkaa; kulta, hopea ja pronssi. Kultainen risti myönnetään poikkeuksellisen ansiokkaasta toiminnasta, hopeinen risti erityisistä ansioista ja pronssinen risti merkittävistä ansioista. Kultaisen ja hopeisen ristin saaminen edellyttää pääsääntöisesti vähintään 40 vuoden ikää. Kuusenhavuristi ja sen kanto-oikeus myönnetään isänmaallisesta toiminnasta. Sisuristi ja sen kanto-oikeus voidaan myöntää omaa alaansa sisukkaasti edistäneelle henkilölle. Ristit on suunnitellut ja valmistanut kultaseppämestari, taiteiden lisensiaatti Tuomas Hyrsky, joka on Suomen eturivin heraldikkoja.
Aiheesta muualla

Kirjallisuudentutkijain seuran vuosikirja IV. Juhana Fredrik Granlund ynnä muita tutkielmia. Helsinki 1936.
Granlund, J. F. (suom.): Kokki-Kirja
Renault R35

| Renault R35 |
| --- | --- |
 Renault R35 Yad la-Shiryonin museolla Israelissa.
Alkuperämaa:   Ranska
Palvelushistoria
Valtion käytössä:   Ranska  Puola  Romania  Jugoslavia  Turkki  Syyria
Sodissa:  toinen maailmansota Israelin itsenäisyyssota
Valmistushistoria
Valmistajat:  Renault
Valmistusmäärä:  noin 1 570
Tekniset tiedot
Paino:  10,6
Pituus:  4,02
Leveys:  1,87
Korkeus:  2,13
Miehistö:  2
Panssarointi:  edestä 40 mm
Pääaseistus:  37 mm SA18
Muu aseistus:  7,5 mm konekivääri
Moottori:  Renault 447
Teho:  82 hv
Toimintasäde:  130 km
Huippunopeus:  20 km/h tiellä
Renault R35 eli virallisemmin Char Léger mle. 1935 R oli ranskalainen ennen toista maailmansotaa suunniteltu ja sen aikana käytetty panssarivaunu. Vaunu painoi noin 10 tonnia, ja sen pääase oli 37 mm tykki. Suurehko määrä vaunuja myytiin myös ulkomaille.
Suunnittelu

1930-luvun alussa Ranskan armeijalla oli käytössä perinteisessä jalkaväen tukiroolissa käytetty Renault FT -panssarivaunu, jota pidettiin jo pahasti vanhentuneena. Vuonna 1933 päätettiin aloittaa uuden pienen jalkaväkipanssarivaunun suunnittelu. Ranskassa oli vuonna 1930 siirrytty vuoden kestävään asepalvelukseen, joten edellytyksenä oli valmistaa suhteellisen yksinkertaisesti huollettavissa ja ohjattavissa oleva vaunu. Asepalveluksen suorittajilla ei ollut paljon aikaa tutustua vaunun käyttöön. 2. elokuuta 1933 julkaistiin uuden vaunun vaatimukset, ja sen valmistuskilpailutukseen osallistui 14 yritystä. Niistä voittajaksi osoittautui Renault prototyypillään Renault ZM.
Renault ZM -runko ja tykkitorni oli valettu. 37 mm SA18-tykki oli sama, kuin varhaisemmassa Renault FT -vaunussa. Koska saksalaiset olivat ottaneet hilajttain käyttöön uuden 37 mm panssarintorjuntatykin, vaunun panssarointi oli 40 mm alun perin kaavaillun 30 mm:n sijaan. Myös vaunun paino kasvoi aluksi tarkoitetusta kuudesta tonnista kahdeksaan. Vaunun voimanlähde oli 82 hevosvoiman Renault 447, jota käytettiin myös esimerkiksi Renault'n linja- ja kuorma-autoissa. Koekäytössä oli havaittu joitakin ongelmia voimansiirrossa, mutta Ranskan armeija antoi joka tapauksessa ensimmäisen 300 vaunun tilauksen huhtikuussa 1935.
Uusi vaunu sai armeijan käytössä virallisen nimen Char Léger mle. 1935 R, mutta se tunnettiin yleisesti nimellä Renault R35. Ensimmäinen vaunu luovutettiin armeijalle 24. maaliskuuta 1936. Vaunujen osat rakennettiin useilla tehtailla, koska mikään yksittäinen tehdas ei tuolloin ollut erikoistunut niitä rakentamaan. Vaunujen lopullinen kokoaminen tapahtui Issy-les-Moulineauxin tehtaalla Pariisin ulkopuolella. Vaunuja tilattiin kaikkiaan 1 611 kappaletta, ja niistä noin 1 570 oli luovutettu ennen Ranskan kukistumista vuonna 1940.